AK võttegrupp külastas esimeste lääne ajakirjanike seas Venemaa-Gruusia konfliktis tugevalt kannatada saanud Lõuna-Osseetia pealinna, et näha oma silmaga sõja tagajärgi ja kajastada ka teisel pool rindejoont asuvate inimeste vaateid. Tshinvali külastamine oli võimalik ainult seoses Venemaa presidendi juures asuva Ühiskondliku Koja ja Venemaa Rahvusliku Kuulsuse Keskuse kutsega, vahendas "Aktuaalne kaamera".    Kolm päeva pärast  Lõuna-Osseetia iseseisvuse tunnustamist Venemaa poolt liikusid sõjatehnika kolonnid tagasi Venemaale Roki tunneli kaudu. See strateegiliselt ülitähtis tunnel ühendab Lõuna- ja Põhja-Osseetiat. Viimane kuulub ametlikult Venemaa Föderatsiooni koosseisu.    Tshinvali sissesõidul nägi võttegrupp tee ääres ligi viie kilomeetri pikkust purukspommitatud küla.Siin teavad kõik inimesed, et seda tegi Gruusia armee.